ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডঃ হর্ষবর্ধন প্রথম বিশ্ব খাদ্য নিরাপত্তা দিবসের উদ্বোধন করলেন
নয়াদিল্লি, ০৭ জুন ২০১৯
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ নতুন দিল্লিতে ভারতের খাদ্য নিরাপত্তা ও মানক কর্তৃপক্ষ  আয়োজিত প্রথম বিশ্ব খাদ্য নিরাপত্তা দিবসের উদ্বোধন করেন। অনুষ্ঠানের উদ্বোধন করে ডঃ হর্ষবর্ধন বলেন যে, ‘কম খাওয়া’ কিন্তু ‘সঠিক খাওয়া’কে এক জনআন্দোলনে পরিণত করতে হবে। এছাড়া, ‘জন ভাগিদারী’র মধ্য দিয়ে ভারতকে পোলিও মুক্ত করে গড়ে তোলার ওপরও তিনি জোর দেন। তিনি বলেন, আমাদের এক দানা খাদ্যও নষ্ট করা চলবে না. ব্যক্তিগত ও প্রাতিষ্ঠানিক পর্যায়ে আমাদের প্রত্যেককে খাদ্য নিরাপত্তার ক্ষেত্রে এইভাবে অবদান রাখতে হবে। একই সঙ্গে এই উদ্যোগ দারিদ্র্য, ক্ষুধা ও অপুষ্টিও নির্মূল করবে।
তিনি বলেন, প্রধানমন্ত্রী শ্রী নরেন্দ্র মোদীজির নতুন ভারতের স্বপ্নের মধ্যে স্বাস্থ্য, সামাজিক নিরাপত্তা ও পুষ্টিকে বিশেষ গুরুত্ব দিয়ে অন্তর্ভুক্ত করা হয়েছে। প্রধানমন্ত্রী তাঁর ‘মন কি বাত’ অনুষ্ঠানেও এফএসএসএআই – এর ‘সঠিক খাদ্য’-এর আন্দোলনের বিষয়টিকে তুলে ধরেছেন। তিনি এফএসএসএআই কমপ্লেক্সের মধ্যে সাইকেল চালনারত গান্ধীজির এক মূর্তির আবরণ উন্মোচন করেন। তিনি বলেন যে, বাপুর সার্ধশততম জন্মজয়ন্তী পালনের এই মূহুর্তে তাঁর এই মূর্তিটি সুস্বাস্থ্যের প্রতি তাঁর গুরুত্বের প্রতীক। তিনি বলেন, গান্ধীজির খাদ্য ও স্বাস্থ্য সংক্রান্ত দর্শন আজও সমানভাবে প্রাসঙ্গিক।
অনুষ্ঠানে কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে এই অনুষ্ঠান আয়োজনের জন্য ভারতের খাদ্য নিরাপত্তা ও মানক কর্তৃপক্ষ’কে ধন্যবাদ জানান। অনুষ্ঠানে স্বাস্থ্য ও পরিবার কল্যাণ ক্ষেত্রে উল্লেখযোগ্য কাজের স্বীকৃতি-স্বরূপ দেশের সাতটি রাজ্য/কেন্দ্রশাসিত কর্তৃপক্ষকে সম্মান জানানো হয়। অনুষ্ঠানে এফএসএসআই কর্তৃক প্রথম রাজ্য খাদ্য নিরাপত্তা সূচক বিষয়টির কথা জানানো হয়। এই সূচকের ভিত্তিতে স্বাস্থ্য ও পরিবার কল্যাণ ক্ষেত্রে রাজ্যগুলির কাজের মূল্যায়ন করা হবে বলে জানানো হয়। ডঃ হর্ষবর্ধন এদিন ভোজ্যতেলে ভেজাল পরীক্ষার জন্য ব্যাটারি-চালিত ও সহজে বহনযোগ্য একটি যন্ত্রের উদ্বোধন করেন। ছাত্রছাত্রীদের কাছে খাদ্য নিরাপত্তার ধারণাটিকে নিয়ে যাওয়ার জন্য ‘খাদ্য নিরাপত্তা ম্যাজিক বক্স’ নামে একটি টুল কিট – এরও তিনি উদ্বোধন করেন। অনুষ্ঠানে এফএসএসএআই – এর মুখ্য কার্যনির্বাহী আধিকারিক শ্রী পবন আগরওয়াল, চেয়ারপার্সন শ্রীমতী রীতা তেওয়াতিয়া প্রমুখ বিশিষ্ট ব্যক্তিবর্গ উপস্থিত ছিলেন।
SSS/PB/SB
(Visitor Counter : 214
প্রধানমন্ত্রীরদপ্তর
বিশিষ্ট আয়ুর্বেদিক চিকিৎসক ডাঃ পিকে ওয়ারিয়রের প্রয়াণে প্রধানমন্ত্রীর শোকপ্রকাশ
নতুন দিল্লি, ১০ই জুলাই, ২০২১
প্রধানমন্ত্রী শ্রী নরেন্দ্র মোদী বিশিষ্ট আয়ুর্বেদিক চিকিৎসক ডাঃ পিকে ওয়ারিয়রের প্রয়াণে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ বিশিষ্ট আয়ুর্বেদিক চিকিৎসক ডাঃ পিকে ওয়ারিয়রের প্রয়াণে আমি শোকাহত। আয়ুর্বেদকে জনপ্রিয় করে তোলার জন্য তিনি সব সময় স্মরণীয় হয়ে থাকবেন। তাঁর পরিবারের সদস্য ও বন্ধুবান্ধবদের সমবেদনা জানাই। ওঁ শান্তি।“
CG/CB/SFS
(Visitor Counter : 133
বিজ্ঞানওপ্রযুক্তিমন্ত্রক
বেঙ্গালুরুর সিএসআইআর - ন্যাশনাল অ্যারোস্পেস ল্যাবরেটরিস , কোভিড – ১৯ এ সংক্রমিতদের জন্য ৩৬ দিনে বাইপ্যাপ নন ইনভেসিভ ভেন্টিলেটর ‘স্বাস্থ্যবায়ু’ উদ্ভাবন করেছে
নতুন দিল্লি, ১১ই মে, ২০২০
বিজ্ঞান ও শিল্প গবেষণা পরিষদ, সিএসআইআর –এর অধীনস্ত বেঙ্গালুরুর ন্যাশনাল অ্যারোস্পেস ল্যাবরেটরিস , কোভিড – ১৯ এ সংক্রমিতদের জন্য ৩৬ দিনের মধ্যে নন ইনভেসিভ বাইপ্যাপ ভেন্টিলেটর উদ্ভাবন করেছে। এই ভেন্টিলেটরে উচ্চমানের ক্ষমতাশীল ফিল্টার রয়েছে, যেখানে বস্তুকণাকে আটকে দেওয়া যায়। হেপা নামের এই ফিল্টারটি, ত্রিমাত্রিক কাপলার দিয়ে যুক্ত থাকে। কারোর শ্বাসকষ্ট হলে স্বয়ংক্রিয়ভাবে বাইপ্যাপের মাধ্যমে তার ফুসফুসে অক্সিজেন সরবরাহ করা যাবে।
এই ভেন্টিলেটরের সবথেকে বড় সুবিধে হল, এটি খুব সহজেই ব্যবহার করা যায়, সম্পূর্ণ দেশীয় প্রযুক্তিতে তৈরি এই যন্ত্রটির দাম বেশ কম। অস্থায়ী হাসপাতাল, ডিসপেন্সারি, এমনকি বাড়িতেও এই যন্ত্রটি বসিয়ে চিকিৎসা করা যাবে। তবে, যাঁদের স্বল্প বা মাঝারি পর্যায়ে সংক্রমণ হয়েছে এবং আরো ব্যাপক ভেন্টিলেশনে থাকার প্রয়োজন নেই, তাঁরাই এই ভেন্টিলেটর ব্যবহার করতে পারবে।
(CG/CB/SFS
সড়কপরিবহণওমহাসড়কমন্ত্রক
কেন্দ্রীয় মোটরগাড়ি আইন, ১৯৮৯ – এর আওতায় ৩২ ও ৮১ নম্বর ধারানুযায়ী মাশুল প্রদানের সময়সীমা বৃদ্ধির বিষয়টিকে বৈধতা দিয়ে বিজ্ঞপ্তি জারি
নয়াদিল্লি, ২৪ মে, ২০২০
কেন্দ্রীয় স্বরাষ্ট্র মন্ত্রকের গত ২৪শে মার্চ জারি করা নীতি-নির্দেশিকা এবং কোভিড-১৯ মহামারীর প্রেক্ষিতে লকডাউনের জন্য ঐ নীতি-নির্দেশিকায় সংশোধনের প্রেক্ষিতে কেন্দ্রীয় সড়ক পরিবহণ ও মহাসড়ক মন্ত্রক গত ৩০শে মার্চ এক নির্দেশ জারি করে বলা হয়, ১৯৮৯ - এর কেন্দ্রীয় মোটরগাড়ি আইন এবং ১৯৮৮’র মোটরগাড়ি আইনের সঙ্গে সম্পর্কিত নথিপত্রের মেয়াদ বাড়ানো হয়েছে। সড়ক পরিবহণ মন্ত্রকের ঐ নির্দেশিকায় আরও বলা হয়েছে, লকডাউনের জন্য গাড়ির নথিপত্রের মেয়াদ উত্তীর্ণের সময়সীমা বাড়ানো হবে। সেই অনুসারে, গত পয়লা ফেব্রুয়ারি মেয়াদ উত্তীর্ণ হয়ে যাওয়া নথিপত্র অথবা আগামী ৩০শে জুন নথিপত্রের মেয়াদ উত্তীর্ণ হতে চলেছে, সেই সমস্ত ক্ষেত্রে আইন বলবৎকারী কর্তৃপক্ষগুলিকে মেয়াদ উত্তীর্ণ হয়ে যাওয়া গাড়িগুলির বিরুদ্ধে ব্যবস্থা গ্রহণ না করার পরামর্শ দেওয়া হয়েছে।
মন্ত্রকের নজরে এসেছে যে, সাধারণ মানুষ ১৯৮৯ - এর মোটরগাড়ি আইনের ৩২ ও ৮১ নম্বর ধারানুযায়ী, বিভিন্ন মাশুল বা বিলম্বিত মাশুল প্রদানে বিভিন্ন সমস্যার সম্মুখীন হচ্ছেন । দেশ জুড়ে লকডাউনের ফলে পরিবহণ কার্যালয়গুলি বন্ধ থাকার দরুণ এই সমস্যা দেখা দিয়েছে। কিছু কিছু ক্ষেত্রে যে সমস্ত গাড়ির জন্য ইতিমধ্যেই মাশুল প্রদান করা হয়েছে বা নথিপত্রের পুনর্নবীকরণের মাশুল জমা দেওয়া হয়েছে, কিন্তু লকডাউনের জন্য মাশুল গ্রহণ প্রক্রিয়া সম্পূর্ণ হয়নি। এই সমস্ত ক্ষেত্রে পুনরায় যাতে মাশুল না দিতে হয় তার জন্যই মন্ত্রকের এই সিদ্ধান্ত। আঞ্চলিক পরিবহণ কার্যালয়গুলি বন্ধ থাকার ফলে মাশুল প্রদান প্রক্রিয়া সম্পূর্ণ হয়নি বলে জানা গেছে।
(CG/BD/SB
শিল্পওবাণিজ্যমন্ত্রক
জাতীয় স্টার্ট-আপ পুরস্কার, ২০২৩-এর জন্য আবেদনপত্র জমা দেওয়ার সময়সীমা ১৫ জুন, ২০২৩ পর্যন্ত বাড়ানো হয়েছে
নয়াদিল্লি, ১ জুন, ২০২৩
বাণিজ্য ও শিল্প মন্ত্রকের আওতাধীন শিল্পের প্রচার ও অভ্যন্তরীণ বাণিজ্য বিষয়ক দপ্তর  ২০২০ সালের জাতীয় স্টার্ট-আপ পুরস্কার  চালু করে। ২০২৩-এর জাতীয় স্টার্ট-আপ পুরস্কারের জন্য আবেদনপত্র জমা নেওয়া হচ্ছে ১লা এপ্রিল, ২০২৩ থেকে। আবেদনপত্র জমা দেওয়ার শেষ সময়সীমা বাড়িয়ে ১৫ই জুন, ২০২৩ করা হল।
জাতীয় স্টার্ট-আপ পুরস্কার, ২০২৩-এর আবেদনপত্র জমা দেওয়ার সময়সীমা বাড়ানোয় উচ্চাকাঙ্ক্ষী উদ্যোগপতিদের তাঁদের উদ্ভাবনী ক্ষমতা তুলে ধরার জন্য অতিরিক্ত সময় মিলবে।
জাতীয় স্টার্ট-আপ পুরস্কার, ২০২৩ দেশের সব প্রান্তের বিভিন্ন উদ্ভাবনমূলক বিষয়গুলির ওপর নির্ভর করে প্রদান করা হবে। এবারের মূল ভাবনা স্থির করা হয়েছে - ‘ভিশন ইন্ডিয়া @২০৪৭’। অমৃতকালে ভারতের উন্নত অর্থনীতির দেশ হিসেবে পরিণত হওয়ার যাত্রাপথে এই ভাবনা বিশেষভাবে সহায়ক হবে।
ডিপিআইআইটি প্রতি বিভাগে একটি বিজয়ী স্টার্ট-আপকে ১০ লক্ষ টাকা নগদ পুরস্কার প্রদান করবে। এছাড়াও, বিজয়ী এবং জাতীয় স্টার্ট-আপ পুরস্কার, ২০২৩-এর চূড়ান্ত তালিকায় থাকা স্টার্ট-আপগুলি বিশেষভাবে বিনিয়োগকারী ও সরকারি নেটওয়ার্ক থেকে সাহায্য পাবে।
পরপর তিনবার সফলভাবে এই পুরস্কার প্রদান অনুষ্ঠান আয়োজনের পর এবারে এমএসএ স্টার্ট-আপ ক্ষেত্রে উদ্যোগপতিদের মধ্যে বিশেষ জনপ্রিয় হয়ে উঠেছে।
উৎসাহী অংশগ্রহণকারীদের জাতীয় স্টার্ট-আপ পুরস্কারের সরকারি ওয়েবসাইট - https://www.startupindia.gov.in/ দেখতে এবং তাদের আবেদনপত্র বর্ধিত সময়সীমা ১৫ই জুনের মধ্যে জমা দিতে বলা হয়েছে।
আরও জানতে দেখুন - https://www.startupindia.gov.in/
CG/PM/DM/
(Visitor Counter : 71
আবাসনএবংশহরাঞ্চলেরদারিদ্র্যদূরীকরণমন্ত্রক
শহরাঞ্চলে ৪ হাজার ৩৭২টি স্থানীয় প্রশাসন/নাগরিক পরিষেবার আওতায় বৈজ্ঞানিক ভিত্তিতে কঠিন বর্জ্য ব্যবস্থাপনার কাজ চলছে
নয়াদিল্লী, ৫ আগস্ট, ২০২১
২০১৬ সালের পৌর কঠিন বর্জ্য ব্যবস্থাপনা আইন অনুযায়ী শহরাঞ্চলে ৪ হাজার ৩৭২টি স্থানীয় প্রশাসন/নাগরিক পরিষেবার আওতায় বৈজ্ঞানিক ভিত্তিতে কঠিন বর্জ্য ব্যবস্থাপনার কাজ চলছে। এই ব্যবস্থাপনার সাহায্য দেশে প্রতিদিন ১ লক্ষ ৪০ হাজার ৯৮০ টন বর্জ্য ব্যবস্থাপনা প্রক্রিয়া সাধনের কাজ করা হচ্ছে। এছাড়াও পৌর অঞ্চলে বাড়ি বাড়ি বর্জ্য সংগ্রহের কাজ চলছে। স্বচ্ছ ভারত মিশন- শহরাঞ্চলের আওতায় কঠিন বর্জ্য ব্যবস্থাপনা প্রকল্পের জন্য কেন্দ্র যথাযথ সাহায্য প্রদান করেছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় আবাসন ও নগর বিষয়ক প্রতিমন্ত্রী শ্রী কৌশল কিশোর।
CG/SS/NS
(Visitor Counter : 125
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার ২০২১-২৬ সালের জন্য প্রধানমন্ত্রী কৃষি সিচাই যোজনা বাস্তবায়নে অনুমোদন দিয়েছে
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয় সংক্রান্ত ক্যাবিনেট কমিটি আজ ২০২১-২৬ সালের জন্য ৯৩,০৬৮ কোটি টাকা ব্যয়ে প্রধানমন্ত্রী কৃষি সিচাই যোজনা  বাস্তবায়নে অনুমোদন দিয়েছে।
সিসিইএ রাজ্যগুলিকে ৩৭,৪৫৪ কোটি টাকা কেন্দ্রীয় সহায়তা এবং পিএমকেএসওয়াই-এর আওতায় ২০২১-২৬ সালের মধ্যে সেচ উন্নয়নে কেন্দ্রীয় সরকারের মাধ্যমে ২০,৪৩৪.৫৬ কোটি টাকা ঋণ দানের জন্য অনুমোদন দিয়েছে।
দ্রুত সেচ সুবিধা কর্মসূচি , হার খেত কো পানি  এবং জলাশয় উন্নয়নে ২০২১-২৬ সাল পর্যন্ত সহায়তা অব্যাহত রাখার বিষয় অনুমোদিত হয়েছে।
কেন্দ্রীয় সরকারের একটি জনকল্যাণ মূলক প্রকল্প হল এআইবিপি।এর লক্ষ্য হল সেচ প্রকল্পগুলিতে আর্থিক সহায়তা দেওয়া। এআইবিপি-এর অধীনে ২০২১-২৬ সালের মধ্যে মোট অতিরিক্ত ১৩.৮৮ লক্ষ হেক্টর সেচ ব্যবস্থাপনা তৈরির লক্ষ্যমাত্রা নেওয়া হয়েছে। উপজাতি অধ্যুষিত এবং খরা প্রবণ এলাকা এই প্রকল্পের আওতায় নিয়ে আসতে বেশ কিছু নিয়ম শিথিল করা হয়েছে।
রেনুকাজি বাঁধ প্রকল্প  এবং লাখওয়ার বহুমুখী প্রকল্প  - দুটি জাতীয় প্রকল্পের জন্য ৯০% কেন্দ্রীয় আর্থিক সহায়তা দেওয়া হয়েছে। এই দুটি প্রকল্পের মাধ্যমে উচ্চ যমুনা অববাহিকায় অবস্থিত ছটি রাজ্য উপকৃত হবে,দিল্লির পাশাপাশি হিমাচল প্রদেশ, উত্তরাখণ্ড, উত্তরপ্রদেশ, হরিয়ানা এবং রাজস্থানে জল সরবরাহ বৃদ্ধি পাবে এবং যমুনা নদীর পুনরুজ্জীবন ঘটবে।
হর খেত কো পানি - এর লক্ষ্য হল আরও কৃষি জমিকে সেচের আওতায় নিয়ে আসা। এইচকেকেপি-এর আওতায় পিএমকেএসওয়াই-এর অন্তর্ভুক্ত জলাশয়গুলির সংস্কার সাধন ও পুনরুদ্ধারের মাধ্যমে অতিরিক্ত ৪.৫ লক্ষ জমিতে সেচের সাহায্যে জল পৌঁছে দেওয়ার লক্ষ্য রাখা হয়েছে। জলাশয়গুলির পুনরুজ্জীবনে গুরুত্বের কথা চিন্তা করে, মন্ত্রিসভা শহর ও গ্রামীণ উভয় এলাকায় সহায়তা রাশির ক্ষেত্রে এক দৃষ্টান্তমূলক পরিবর্তন নিয়ে এসেছে। পাশাপাশি বৃষ্টির জল সংরক্ষণ,ভূগর্ভস্থ জল সঞ্চয়,জল অপচয় রোধ ইত্যাদি ক্ষেত্রে জোর দেওয়া হয়েছে।
প্রেক্ষাপট-
২০১৫ সালে প্রধানমন্ত্রী কৃষি সিচাই যোজনা এর সূচনা করা হয়।মূলত কেন্দ্রীয় সরকার সেচ প্রকল্প ক্ষেত্রে রাজ্য সরকাগুলিকে যে আর্থিক সহায়তা করে থাকে সেগুলিকে এক ছাতার তলায় নিয়ে আসতে এই উদ্যোগ নেওয়া হয়।জলসম্পদ বিভাগ, নদী উন্নয়ন এবং গঙ্গা পুনরুজ্জীবন দফতর দ্রুত সেচ সুবিধা কর্মসূচি , হার খেত কো পানি  এবং জলাশয় উন্নয়ন-এর মতো প্রকল্প কার্যকর করতে সহায়তা অব্যাহত রেখেছে।পাশাপাশি কৃষি ও কৃষক কল্যাণ দফতর 'প্রতি জল বিন্দুতে আরো শস্য' এই কর্মসূচি বাস্তবায়নে এগিয়ে এসেছে ।
CG/SS/RAB
(
বিজ্ঞানওপ্রযুক্তিমন্ত্রক
বিজ্ঞানীরা লাদাখ হিমালয় থেকে প্রায় সাড়ে ৩ কোটি বছরের পুরনো বিরল সাপের জীবাশ্ম আবিষ্কার করেছেন
নতুন দিল্লি, ১৩ মে, ২০২২
বিজ্ঞানীরা এই প্রথমবার লাদাখের হিমালয়ের কোল থেকে একটি ম্যাডসোয়েডি সাপের জীবাশ্ম খুঁজে পাওয়ার কথা জানিয়েছেন। এর থেকে বোঝা যায় যে, আগে উপমহাদেশে এই ধরণের সাপের উপস্থিতি ছিল।
ম্যাডসোয়েডি হল মাঝারি আকার থেকে বিশাল আকারের সাপের একটি বিলুপ্ত গোষ্ঠী। প্রথমবার ক্রিটেশিয়াস যুগের শেষের দিকে এধরণের সাপ দেখা গিয়েছিল। বেশিরভাগই গন্ডোয়ানান ভূমিতে এদের পাওয়া যেতো। যদিও তাদের সেনোজোয়িক যুগে উপস্থিতি ছিল অত্যন্ত বিরল। এর জীবাশ্ম থেকে পাওয়া তথ্য অনুযায়ী বোঝা গেছে যে, অস্ট্রেলিয়া ছাড়া বেশিরভাগ গন্ডোয়ানান মহাদেশ জুড়ে ছড়িয়ে থাকা এই শ্রেণীভুক্ত সাপ ধীরে ধীরে মধ্য-প্যালিওজিন যুগে বিলুপ্ত হয়ে যায়। তবে, এই শ্রেণীভুক্ত সাপ প্লাইস্টোসিন যুগের শেষ পর্যন্ত সর্বেশেষ পরিচিতি হিসেবে ট্যাক্সন ওয়ানাম্বির সঙ্গে টিকে ছিল।
পাঞ্জাব বিশ্ববিদ্যালয় চণ্ডীগড়ের ডঃ রাজীব পট্টনায়েক, ওয়াসিম আব্বাস ওয়াজির; ইন্ডিয়ান ইনস্টিটিউট অফ টেকনোলজি রোপার ডঃ নবীন কুমার, পীযূষ ইউনিয়াল এবং কোমেনিয়াস ইউনিভার্সিটি স্লোভাকিয়ার ডঃ আন্দ্রেজ শেরানস্কি-এর সহযোগিতায় দেরাদুনের ওয়াদিয়া ইনস্টিটিউট অফ হিমালয়ান জিওলজির ডঃ নিংথৌজাম প্রেমজিৎ সিং , ডঃ রমেশ কুমার সেহগাল ও অভিষেক প্রতাপ সিং-এর উদ্যোগে গবেষণায় অলিগোসিন যুগের শেষ দিকে ভারতে লাদাখ হিমালয়ের কোলে এই ম্যাডসোয়েডি সাপের উপস্থিতির কথা জানা গেছে।
লাদাখে অলিগোসিন যুগ থেকে প্যালিওজিন যুগ পর্যন্ত এই ধরনের সাপের ধারাবাহিক উপস্থিতি লক্ষ্য করা গেছে। জার্নাল অফ ভার্টেব্রেট প্যালিওন্টোলজিতে প্রকাশিত গবেষণায় বিজ্ঞানীরা এই উপমহাদেশে এধরণের সাপের উপস্থিতির কথা আগের চেয়ে আরও স্পষ্টভাবে তুলে ধরেছেন।
CG/SS/SKD/
(Visitor Counter : 126
প্রধানমন্ত্রীরদপ্তর
স্বামী বিবেকানন্দের জন্মজয়ন্তীতে তাঁর স্মৃতিতে শ্রদ্ধা জ্ঞাপন প্রধানমন্ত্রীর
নয়াদিল্লি, ১২ জানুয়ারি, ২০২৩
স্বামী বিবেকানন্দের জন্মজয়ন্তীতে তাঁর স্মৃতিতে শ্রদ্ধা জ্ঞাপন করেছেন প্রধানমন্ত্রী শ্রী নরেন্দ্র মোদী। তিনি বলেন, স্বামী বিবেকানন্দের জীবন সর্বদাই দেশাত্মবোধ, আধ্যাত্মিকতা এবং কঠোর পরিশ্রমের প্রতি আমাদের উদ্বুদ্ধ করে।
এক ট্যুইটে প্রধানমন্ত্রী বলেন, “স্বামী বিবেকানন্দের জন্মজয়ন্তীতে তাঁকে জানাই সশ্রদ্ধ প্রণাম। তাঁর জীবন দেশভক্তি, আধ্যাত্মিকতা ও কঠোর পরিশ্রমের প্রতি সর্বদা আমাদের উদ্বুদ্ধ করে। তাঁর চিন্তাভাবনা ও আদর্শ দেশবাসীকে আগামী দিনেও পথ দেখাবে”।
PG/PM/SB
(
তথ্যওসম্প্রচারমন্ত্রক
তথ্যচিত্র নির্মাতারা আর্থিক ও দর্শক আকর্ষণ উভয় দিক থেকেই সমস্যার সম্মুখীন হন : ঊষা দেশপান্ডে
গোয়া, ২৫ নভেম্বর, ২০১৯
তথ্যচিত্র নির্মাতারা আর্থিক অথবা দর্শক টানা উভয় দিক থেকেই সমস্যার সম্মুখীণ হয়ে থাকেন বলে মন্তব্য করলেন ভারতীয় তথ্যচিত্র নির্মাতা সংগঠনের সভাপতি শ্রীমতী ঊষা দেশপান্ডে। তিনি রবিবার পানাজি-তে ৫০তম ভারতীয় আন্তর্জাতিক চলচ্চিত্র উৎসব বা ইফি-তে এক সাংবাদিক সম্মেলনে একথা বলেন।
শ্রীমতী দেশপান্ডে আরও বলেন, একজন তথ্যচিত্র নির্মাতার কাছে সবচেয়ে গুরুত্বপূর্ণ বিষয় হ’ল দর্শকদের কাছে পৌঁছনো। দেশে তথ্যচিত্র নির্মাতাদের উপযুক্ত মঞ্চ প্রদান করতে এই সংগঠন তথ্যচিত্র প্রদর্শনের আয়োজন করে থাকে। কেন্দ্রীয় সরকারের ফিল্মস্ ডিভিশনের সহায়তায় দেশের বহু শহরে প্রতি মাসের দ্বিতীয় ও চতুর্থ শুক্রবার বিভিন্ন ধরনের তথ্যচিত্র প্রদর্শনীর আয়োজন করা হচ্ছে। দেশের আরও ২০টি শহরে তথ্যচিত্র দেখানোর ব্যবস্থা করা হচ্ছে বলেও তিনি জানান।
তথ্যচিত্র নির্মাতারা কম-বেশি সাংবাদিকদের মতোই কাজ করে থাকেন। শ্রীমতী দেশপান্ডে সতর্ক করে দিয়ে বলেন, সামাজিক বিষয়ে তথ্যচিত্র নির্মাণের সময় সংশ্লিষ্ট সকলকে নিরপেক্ষ মনোভাব বজায় রাখতে হবে। তথ্যচিত্র নির্মাণে আগ্রহী ছাত্রছাত্রীদের উপযুক্ত প্রশিক্ষণের জন্য চারটি বিশ্ববিদ্যালয়ের সঙ্গে সহযোগিতায় কর্মশিবিরের আয়োজন করা হবে বলেও সংগঠনের সাধারণ সচিব শ্রী শঙ্কর দেশাই জানান। দূরদর্শনে তথ্যচিত্র প্রদর্শনের জন্য যে শ্লট পাওয়া গেছে, ইতিমধ্যেই সেখানে প্রায় ৬০টি ছবি দেখানো হয়েছে। তথ্যচিত্র সম্প্রচারিত হলেই নির্মাতারা আর্থিক দিক থেকে লাভবান হবেন। তথ্যচিত্র নির্মাণের ক্ষেত্রে উপযুক্ত নীতি গ্রহণের জন্যও শ্রী দেশাই সরকারের সহযোগিতা চান। উল্লেখ করা যেতে পারে, পানাজি-তে আয়োজিত ইফি-র পাশাপাশি, ২৫ – ২৭শে নভেম্বর পর্যন্ত ভারতীয় তথ্যচিত্র নির্মাতা সংগঠনের পক্ষ থেকে ওপেন ফোরামের আয়োজন করা হয়েছে। এই ফোরামে তথ্যচিত্রের বিষয়ে নানা দিক নিয়ে আলাপ-আলোচনা হবে।
CG/BD/SB
(Visitor Counter : 92
স্বাস্থ্যওপরিবারকল্যাণমন্ত্রক
কোভিড-১৯ এর সর্বশেষ পরিস্থিতি
নতুন দিল্লি, ২ এপ্রিল, ২০২০
কেন্দ্রীয় সরকার দেশে কোভিড-১৯ সংক্রমণ রোধ ও নিয়ন্ত্রণে রাজ্য ও কেন্দ্রশাসিত অঞ্চলগুলির প্রশাসনকে সঙ্গে নিয়ে একাধিক পদক্ষেপ গ্রহণ করেছে। প্রতিনিয়ত উচ্চ পর্যায়ের নজরদারিও চালানো হচ্ছে।
প্রধানমন্ত্রী আজ ভিডিও কনফারেন্সের মাধ্যমে রাজ্য এবং কেন্দ্রশাসিত অঞ্চলের মুখ্যমন্ত্রীদের সঙ্গে উচ্চপর্যায়ের বৈঠক করেছেন। বৈঠকে রাজ্যগুলিকে জেলাস্তরে বিভিন্ন সমস্যার সমাধান ,স্বাস্থ্য পরীক্ষা এবং কোয়ারেন্টাইন ব্যবস্থাপনার ওপর বিশেষ নজর দিতে বলা হয়েছে। প্রধানমন্ত্রী লকডাউনের সময় সামাজিক দূরত্ব বজায় রাখার ওপর বিশেষ জোর দেন। পরিযায়ী শ্রমিক এবং আটকে পড়া বিদেশী পর্যটকদের জন্য রাজ্য সরকারগুলিকে যথাযথ ব্যবস্থা গ্রহণ করতে বলেছেন প্রধানমন্ত্রী। রাজ্য সরকারগুলি জানিয়েছে তাদের জন্য যথাযথ ব্যবস্থা গ্রহণ ছাড়াও, কোভিড-১৯ চিকিৎসার জন্য হাসপাতাল, আইসিইউ বেড,কোয়ারেন্টাইন ব্যবস্থাপনা বাড়ানো হয়েছে। সুপ্রিম কোর্টের নির্দেশ মেনে যারা ভুয়ো খবর ছড়াচ্ছে, তাদের বিরুদ্ধে যথাযথ ব্যবস্থা গ্রহণ করা হচ্ছে। লকডাউনের সময় বয়স্ক বা বাচ্চারা বাড়িতে থেকে যাতে মানসিক ভাবে কোন সমস্যায় না পড়ে তার জন্য 'এন আই এম এইচ এ এন এস' যথাযথ নির্দেশিকা জারি করেছে।
এ পর্যন্ত কোভিড-১৯ এ আক্রান্ত হয়েছেন ১৯৬৫ জন।মৃত্যু হয়েছে ৫০জনের। গত ২৪ ঘন্টায় ৩২৮ জনের দেহে নতুন করে ভাইরাসের নমুনা মিলেছে এবং ১২ জনের মৃত্যু হয়েছে। ১৫১ জন ব্যক্তি সুস্থ হয়ে হাসপাতাল থেকে বাড়ি ফিরে গেছেন।
কোভিড-১৯ এ বিষয়ে আরো বিস্তারিত জানতে কেন্দ্রীয় স্বাস্থ্য ও পরিবার কল্যাণ মন্ত্রকের টোল ফ্রি নম্বর +৯১-১১-২৩৯৭৮০৪৬ অথবা ১০৭৫ ফোন নাম্বার অথবা রাজ্য সরকারের নির্ধারিত ফোন নাম্বারে যোগাযোগ করা যেতে পারে।
https://www.mohfw.gov.in/pdf/coronvavirushelplinenumber.pdf ওয়েব সাইটটি দেখতেও পারেন।
(CG/SS
প্রধানমন্ত্রীরদপ্তর
পণ্ডিত ভীমসেন যোশীর শততম জন্মবার্ষিকীতে তাঁকে স্মরণ করলেন প্রধানমন্ত্রী
নয়াদিল্লি, ০৪ ফেব্রুয়ারি, ২০২২
পণ্ডিত ভীমসেন যোশীর শততম জন্মবার্ষিকীতে তাঁকে স্মরণ করলেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, “বহুমুখী প্রতিভার অধিকারী পণ্ডিত ভীমসেন যোশীজীকে তাঁর জন্ম শতবার্ষিকীতে স্মরণ করি। নিপুণ শিল্পকর্মের মধ্য দিয়ে তিনি ভারতীয় সঙ্গীত ও সংস্কৃতিকে জনপ্রিয় করে তুলতে গুরুত্বপূর্ণ অবদান রেখেছিলেন। গায়কির মধ্য দিয়ে তিনি আমাদের দেশকে আরও কাছে নিয়ে এসেছিলেন”।
CG/BD/SB
(
শ্রমওকর্মসংস্থানমন্ত্রক
মহামারীর সময়ে পয়লা এপ্রিল থেকে ইপিএফও ৯৪.৪১ লক্ষ আবেদনের নিষ্পত্তি করেছে
নয়াদিল্লী, ৮ সেপ্টেম্বর, ২০২০
কোভিড-১৯ মহামারীর মধ্যে বিভিন্ন বিধিনিষেধ সত্ত্বেও কর্মচারী ভবিষ্যনিধি সংগঠন  এপ্রিল থেকে আগস্ট পর্যন্ত ৯৪ লক্ষ ৪১ হাজার আবেদনের নিষ্পত্তি করেছে। সংগঠন তার সদস্যদের মোট ৩৩ হাজার ৪৪৫ কোটি টাকা বন্টন করেছে।
গত বছর এপ্রিল থেকে আগস্টের মধ্যে সময়কালের তুলনা করলে বলা যায় ইপিএফও এ বছর ৩২ শতাংশ বেশি আবেদনের নিষ্পত্তি করেছে। এই সময়ে গত বছরের থেকে ১৩ শতাংশ বেশি অর্থ বন্টন করা হয়েছে। কোভিড-১৯ মহামারীর সময়ে সদস্যদের মূলধনের সংকট এড়াতে ইপিএফও অসুস্থতা জনিত আবেদনগুলির নিষ্পত্তি দ্রুতহারে করেছে। স্বয়ংক্রিয়ভাবে এই নিষ্পত্তি করার ফলে বেশিরভাগ আবেদনের তিন দিনের মধ্যে নিষ্পত্তি হয়েছে, যা সাধারণত ২০ দিন লেগে যায়। এপ্রিল থেকে আগস্টের মধ্যে যে আবেদনগুলির নিষ্পত্তি করা হয়েছে তার ৫৫ শতাংশই কোভিড সংক্রান্ত অগ্রিম প্রকল্পের আবেদন, ৩১ শতাংশ আবেদন শারীরিক অসুস্থতার জন্য সদস্যরা করেছেন।
বেতন অনুসারে পর্যালোচনা করলে দেখা যায় কেভিড-১৯এর জন্য অগ্রিম অর্থের যারা আবেদন করেছেন তাদের মধ্যে ৭৫ শতাংশ এবং অসুস্থতার কারণে যারা আবেদন করেছেন তাদের মধ্যে ৭৯ শতাংশ আবেদনকারীর আয় ১৫ হাজার টাকা কম। প্রভিডেন্ট ফান্ড বাবদ অগ্রিম অর্থ যথাযথ সময়ে হাতে আসায় এই শ্রেণীর সদস্যরা ধার-বাকির কবলে পড়েননি, তারা সামাজিক সুরক্ষার সাহায্য পেয়েছেন।
ইপিএফ বাবদ আংশিক টাকা তোলার পরিমান গত বছরের এই সময়ের থেকে দ্বিগুন হয়েছে। ৩৫ শতাংশ সদস্য তাদের চূড়ান্ত আবেদনের অর্থ পাননি, গত বছর এই সময় আরও বেশি আবেদন অগ্রাহ্য হয়েছিল।
মহামারীর ফলে আর্থ-সামাজিক সংকট কমাতে কর্মচারী ভবিষ্যনিধি সংগঠন তার ৬ কোটির বেশি সদস্য, ৬৬ লক্ষ পেনশন ভোগী এবং ১২ লক্ষ কর্মসংস্থানকারীকে সাহায্য করতে অঙ্গীকারবদ্ধ।
(CG/CB /NS
প্রধানমন্ত্রীরদপ্তর
প্রধানমন্ত্রী আগামীকাল সুরাটে সৌরাষ্ট্র প্যাটেল সেবা সমাজের নির্মিত প্রথম পর্যায়ে ছাত্রাবাসের ভূমি পুজোয় অংশ নেবেন
নতুন দিল্লি, ১৪ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে সুরাটে সৌরাষ্ট্র প্যাটেল সেবা সমাজের পক্ষ থেকে নির্মিত প্রথম পর্যায়ের ছাত্রাবাসের ভূমি পুজোয় অংশ নেবেন।
এই ছাত্রাবাসটিতে প্রায় ১৫০০ পড়ুয়া থাকতে পারবেন। ছাত্রাবাসটিতে অডিটোরিয়াম ও পৃথক গ্রন্থাগার রয়েছে। আগামী বছর দ্বিতীয় পর্যায়ে ৫০০ জন ছাত্রীর থাকার উপযোগী ভবন নির্মাণের দ্বিতীয় পর্যায়ের কাজের সূচনা হবে।
সৌরাষ্ট্র প্যাটেল সেবা সমাজ সম্পর্কে -
১৯৮৩ সালে একটি স্বীকৃত ট্রাস্ট বা সংস্থা হিসেবে সৌরাষ্ট্র প্যাটেল সেবা সমাজের প্রতিষ্ঠা হয়। এই সংস্থার মূল উদ্দেশ্য সমাজের দুর্বলতর শ্রেণীর ছাত্র-ছাত্রীদের শিক্ষার সুযোগ করে দেওয়া এবং সামাজিক পরিবর্তন নিয়ে আসা। সংস্থাটি বিভিন্ন প্রতিযোগিতা মূলক পরীক্ষার জন্য ছাত্র-ছাত্রীদের প্রস্তুত করে তোলে। সেই সঙ্গে তাদের শিল্পোদ্যোগ গড়ে তোলা ও দক্ষতা উন্নয়নের সুযোগ করে দেয়।
এই অনুষ্ঠানে গুজরাটের মুখ্যমন্ত্রীও উপস্থিত থাকবেন।
CG/BD/AS/
(
প্রতিরক্ষামন্ত্রক
স্করপিন শ্রেণীর চতুর্থ ডুবোজাহাজ ‘ভেলা’র আনুষ্ঠানিক উদ্বোধন
নয়াদিল্লি, ৬ মে, ২০১৯
স্করপিন শ্রেণীর চতুর্থ ডুবোজাহাজ ‘ভেলা’র আজ  আনুষ্ঠানিক উদ্বোধন হয়েছে। প্রতিরক্ষা উৎপাদন দপ্তরের সচিব ডঃ অজয় কুমারের পত্নী শ্রীমতী বীনা অজয় কুমার আজ অত্যাধুনিক এই ডুবোজাহাজটি জলে ভাসালেন। মাজগাঁও ডক শিপবিল্ডার্স লিমিটেড এই ডুবোজাহাজটি নির্মাণ করেছে। অনুষ্ঠানে ভাইস অ্যাডমিরাল এ কে সাক্সেনাও উপস্থিত ছিলেন। ‘মেক ইন ইন্ডিয়া’ কর্মসূচির আওতায় মাজগাঁও ডক শিপবিল্ডার্স লিমিটেড প্রতিরক্ষা উৎপাদন খাতে যে উদ্যোগ গ্রহণ করেছে, এই ডুবোজাহাজ তার অন্যতম একটি উজ্জ্বল দৃষ্টান্ত।
মাজগাঁও ডক থেকে ডুবোজাহাজটিকে মুম্বাই বন্দরে নিয়ে যাওয়া হবে। এরপর, ভারতীয় নৌ-বাহিনীর হেফাজতে তুলে দেওয়ার আগে ডুবোজাহাজটির বন্দর ও সমুদ্রে একাধিক পরীক্ষানিরীক্ষা চালানো হবে।
উল্লেখ করা যেতে পারে, স্করপিন শ্রেণীর ছ’টি ডুবোজাহাজ নির্মাণে প্রযুক্তি হস্তান্তরের জন্য ফ্রান্সের ন্যাভাল গ্রুপের সঙ্গে চুক্তি স্বাক্ষরিত হয়। এই চুক্তির অঙ্গ হিসেবে প্রযুক্তি হস্তান্তরের মাধ্যমে মাজগাঁও ডক শিপবিল্ডার্স লিমিটেড এই ধরণের ডুবোজাহাজগুলি নির্মাণ করছে।
মাজগাঁও ডক শিপবিল্ডার্স লিমিটেডের চেয়ারম্যান তথা ম্যানেজিং ডায়রেক্টর কমোডর রাকেশ আনন্দ জানিয়েছেন, গত ২০শে এপ্রিল পি-১৫বি ডেস্ট্রয়ার ‘ইম্ফল’ এবং ৬ই মে স্করপিন শ্রেণীর ডুবোজাহাজ ‘ভেলা’র আনুষ্ঠানিক সূচনা নিঃসন্দেহে এক বড় সাফল্য। বর্তমানে আটটি যুদ্ধজাহাজ ও পাঁচটি ডুবোজাহাজ নির্মাণের কাজ চলছে। ভারতের অগ্রণী যুদ্ধজাহাজ ও ডুবোজাহাজ নির্মাতা সংস্থা মাজগাঁও ডক শিপবিল্ডার্স লিমিটেড ভারতীয় নৌ-বাহিনীর চাহিদা পূরণে গুরুত্বপূর্ণ ভূমিকা পালন করে আসছে।
CG/BD/DM
(Visitor Counter : 171
প্রধানমন্ত্রীরদপ্তর
পণ্ডিত যশরাজের প্রয়াণে প্রধানমন্ত্রীর শোকবার্তা
নতুনদিল্লি, ১৭ই আগস্ট, ২০২০
প্রধানমন্ত্রী শ্রী নরেন্দ্র মোদী পণ্ডিত যশরাজের প্রয়াণে শোক ব্যক্ত করেছেন।
প্রধানমন্ত্রী বলেছেন, “পণ্ডিত যশরাজজির প্রয়াণ দুর্ভাগ্যজনক। ভারতীয় সাংস্কৃতিক জগতে এর ফলে এক অপূরণীয় শূণ্যতার সৃষ্টি হল। তাঁর গায়কী ছিল অনবদ্য, আবার তিনি অন্য অনেক গায়কের কাছে ছিলেন অসাধারণ এক গুরু। তাঁর পরিবার ও বিশ্ব জুড়ে তাঁর গুনমুগ্ধদের প্রতি সমবেদনা জানাই। ওঁ শান্তি।”
CG/CB
(
তথ্যওসম্প্রচারমন্ত্রক
শ্রী প্রকাশ জাভড়েকর ২০১৮ এবং ২০১৯ সালের কমিউনিটি রেডিওর জাতীয় পুরস্কার প্রদান করলেন
জাতীয় পর্যায়ে চিন্তাভাবনা এবং আঞ্চলিক নানা বিষয়ের মধ্যে কমিউনিটি রেডিও গুরুত্বপূর্ণ যোগসূত্র তৈরি করে : শ্রী অমিত খারে
নয়াদিল্লি, ২৮ অগাস্ট, ২০১৯
কেন্দ্রীয় মন্ত্রী শ্রী প্রকাশ জাভড়েকর আজ নতুন দিল্লীতে ডঃ বি আর আম্বেদকর ভবনে আয়োজিত এক অনুষ্ঠানে ২০১৮ এবং ২০১৯ সালের কমিউনিটি রেডিওর জাতীয় পুরস্কার প্রদান করেন। সপ্তম কমিউনিটি রেডিওর সম্মেলনে এই পুরস্কার দেওয়া হয়। নরেন্দ্র মোদী সরকারের দ্বিতীয় দফায় ক্ষমতা গ্রহণের প্রথম ৭৫ দিনে যে গুরুত্বপূর্ণ সিদ্ধান্তগুলি নেওয়া হয়েছে, সেই তথ্য সম্বলিত একটি পুস্তিকা- ‘জন কানেক্ট : ক্লিয়ার ইনটেনশন, ডিসিসিভ অ্যাকশন’ শীর্ষক একটি পুস্তিকা এই অনুষ্ঠানে প্রকাশ করেন। তথ্য ও সম্প্রচার মন্ত্রকের ব্যুরো অফ আউটরিচ অ্যান্ড কমিউনিকেশন এই পুস্তিকা প্রকাশ করে। পুস্তিকাটি প্রকাশ করে মন্ত্রী রাজ্যসভার কথা উল্লেখ করে বলেন, সংসদের উচ্চকক্ষ যা একসময় স্পিড ব্রেকার হিসেবে বিবেচিত হত, আজ তা আইন প্রণয়নের হাইওয়েতে পরিণত হয়েছে।
শ্রী প্রকাশ জাভড়েকর পুরস্কার বিজেতাদের অভিনন্দন জানান। তিনি বলেন, বর্তমানে সারা দেশে ২৬২টি কমিউনিটি রেডিও কেন্দ্র রয়েছে। এই সংখ্যা বাড়িয়ে ৫০০ করার পরিকল্পনা নেওয়া হয়েছে। বেতারকে যোগাযোগের অন্যতম গুরুত্বপূর্ণ মাধ্যম বলে উল্লেখ করে মন্ত্রী এই প্রসঙ্গে ‘মন কি বাত’ অনুষ্ঠানের কথা উল্লেখ করেন। তিনি বলেন, এই অনুষ্ঠানটি ‘দেশ কি বাত’ থেকে প্রত্যেক মানুষের ‘দিল কি বাত’এ পরিণত হয়েছে। এই অনুষ্ঠানে দেশের সব কমিউনিটি রেডিও কেন্দ্রগুলি অনুষ্ঠানসুচি সম্বলিত একটি বই প্রকাশ করা হয়।
তথ্য ও সম্প্রচার সচিব শ্রী অমিত খারে স্হিতিশীল উন্নয়নের লক্ষ্যে কমিউনিটি রেডিওর ভূমিকা উল্লেখ করেন। তিনি বলেন, জাতীয় পর্যায়ে চিন্তাভাবনা এবং আঞ্চলিক নানা বিষয়ের মধ্যে কমিউনিটি রেডিও গুরুত্বপূর্ণ যোগসূত্র তৈরি করে।
অনুষ্ঠানে তথ্য ও সম্প্রচার মন্ত্রকের যুগ্ম সচিব কুমারী টিসিএ কল্যাণী ধন্যবাদসূচক ভাষণ দেন। মন্ত্রকের উচ্চপদস্হ আধিকারিকরা অনুষ্ঠানে উপস্হিত ছিলেন।
CG/CB/NS
(Visitor Counter : 120
সড়কপরিবহণওমহাসড়কমন্ত্রক
শ্রী গড়করি নাগাল্যান্ডে একটি গুরুত্বপূর্ণ জাতীয় সড়ক প্রকল্পের উদ্বোধনের পাশাপাশি জাতীয় সড়কে ৪১২৭ কোটি টাকার মোট ২৬৬ কিমিতে আরও ১৪টি প্রকল্পের শিলান্যাস করেছেন
নতুন দিল্লী, ৪ ডিসেম্বর, ২০২০
কেন্দ্রীয় সড়ক পরিবহন ও মহাসড়ক দপ্তরের মন্ত্রী শ্রী নীতিন গড়করি আজ ভার্চুয়াল মাধ্যমে নাগাল্যান্ডে একটি প্রকল্পের উদ্বোধন এবং জাতীয় সড়কের জন্য ১৫ টি অন্যান্য প্রকল্পের ভিত্তিপ্রস্তর স্থাপন করেছেন। ওই অনুষ্ঠানে মুখ্যমন্ত্রী শ্রী নেফিউ রিও, দপ্তরের রাষ্ট্রমন্ত্রী জেনারেল ভি কে সিং সহ সাংসদ ও বিধায়ক সহ কেন্দ্র ও রাজ্য সরকারের বিভিন্ন আধিকারিকরা উপস্থিত ছিলেন। জাতীয় সড়কের প্রায় ২৬৬ কিলোমিটার অংশে ৪১২৭ কোটি টাকা ব্যয়ে প্রকল্পগুলি রূপায়িত হবে।
শ্রী গড়করি তাঁর ভাষণে বলেন, উত্তর-পূর্বাঞ্চলের রাজ্য গুলির উন্নয়নে কেন্দ্র সরকার প্রতিশ্রুতিবদ্ধ। নাগাল্যান্ডে জাতীয় সড়কের ৬৬৭ কিলোমিটারকে নতুন করে যুক্ত করা হয়েছে। ফলে ওই রাজ্যে জাতীয় সড়কের মোট অংশ বেড়ে হয়েছে ১৫৪৭ কিলোমিটার। যা ২০১৪ সালে ছিল ৮৮০.৬৮ কিলোমিটার। তিনি বলেন নাগাল্যান্ডের প্রায় সমস্ত জেলা এখন জাতীয় সড়কের সঙ্গে যুক্ত হয়েছে। শ্রী গড়করি জানান, জাতীয় সড়কের উন্নয়নের জন্য সরকার বিগত ছয় বছরে ১১,৭১১ কোটি টাকা মঞ্জুর করেছে। এরমধ্যে ৪৮ কিলোমিটারের তিনটি প্রকল্প রয়েছে। যার একটি নাগাল্যান্ডের বৃহত্তম শহর ডিমাপুরে রয়েছে। নাগাল্যান্ডের জন্য আরও ৪৫ কোটি টাকা অনুমোদন করা হবে বলে তিনি জানান।
কোহিমা বাইপাসের ফলে জমি ও ক্ষতিপূরণ বাবদ একটি খসড়া পরিকল্পনা তৈরি করে পাঠানোর জন্য কেন্দ্রীয় মন্ত্রী নাগাল্যান্ডের মুখ্যমন্ত্রীর কাছে অনুরোধ জানান।
নাগাল্যান্ডের মুখ্যমন্ত্রী শ্রী নেফিউ রিও কেন্দ্রীয় মন্ত্রীর কাছে সে রাজ্যে পর্বতমালার পাদদেশে অবস্থিত রাস্তা নির্মাণের জন্য কেন্দ্রীয় সহযোগিতার আশ্বাস চান।
কেন্দ্রীয় সড়ক পরিবহন ও মহাসড়ক দপ্তরের রাষ্ট্রমন্ত্রী জেনারেল ভি কে সিং বলেন, নাগাল্যান্ড একটি সুন্দর রাজ্য। সেখানে জাতীয় সড়কের উন্নয়নের জন্য যেসব প্রকল্প নেওয়া হয়েছে তা পর্যটকদের কাছে ওই রাজ্যকে আরও আকর্ষণীয় করে তুলবে।
প্রধানমন্ত্রীরদপ্তর
উত্তরপ্রদেশ সরকারের মন্ত্রী পরিষদের সদস্যদের সঙ্গে প্রধানমন্ত্রীর মতবিনিময়
নয়াদিল্লী, ১৭ মে, ২০২২
প্রধানমন্ত্রী শ্রী নরেন্দ্র মোদী উত্তরপ্রদেশ সরকারের মন্ত্রী পরিষদের সদস্যদের সঙ্গে মতবিনিময় করেছেন। তাঁরা সুশাসনকে আরও এগিয়ে নিয়ে যাওয়া এবং নাগরিকদের জন্য ‘জীবনযাত্রা সহজ করে তোলা’ সংক্রান্ত বিষয় নিয়ে বিস্তৃত আলোচনা করেছেন।
প্রধানমন্ত্রী ট্যুইটে জানিয়েছেন, “উত্তরপ্রদেশ সরকারের মন্ত্রী পরিষদের সদস্যদের সঙ্গে বিশদে মতবিনিময় হয়েছে। আমরা সুশাসনকে আরও এগিয়ে নিয়ে যাওয়া এবং নাগরিকদের জন্য ‘জীবনযাত্রা সহজ করে তোলা’ সম্পর্কিত বিষয় নিয়ে বিস্তৃত আলোচনা করেছি।”
CG/SS/NS
(